jamboree
En jamboree er en stor spejderlejr med international deltagelse. Navnet blev valgt af bevægelsens stifter Robert Baden Powell til den første verdensjamboree, der afholdtes i 1920 i London, den anden i 1924 i Ermelunden i København med deltagelse af ca. 5000 spejdere fra 33 lande.
Den internationale spejderbevægelse afholder jamboree hvert 4.-5. år skiftevis i de enkelte verdensdele, nu med deltagelse af flere end 30.000 spejdere fra mere end 150 lande.
En mindre international spejderlejr benævnes ofte jamborette.